આ સમાચાર ફેલાતા જેઠાભાઇના ઠેકેદારો એકઠા થયા હતા અને તેમણે જિલ્લા ભાજપ પ્રમુખ ઝવેરીભાઈ ઠાકરાર સમક્ષ ઉગ્ર રજુઆત પણ કરી હતી. સાથે જ જો પાર્ટી યોગ્ય નિર્ણય ના લે તો સામુહિક રાજીનામાની ચીમકી પણ આપી હતી. રાજ્યમાં ભાજપ શાસનમાં દલિતો પર થતા અત્યાચાર થતો હોવાના આરોપ સાથે જેઠા સોલંકીએ કહ્યું હતું કે, તેમને જાણ થઇ ગઇ હતી કે પાર્ટી તેમને ટિકિટ નહીં આપે અને આ કારણે તેઓ નારાજ હતા. તેમણે આગળ કહ્યું કે, મેં પક્ષ છોડવાનો નિર્ણય કર્યો, કારણ કે પક્ષે મારા પ્રતિનિધિઓનું સાંભળવાનું બંધ કરી દીધું હતું.